દરેક તેલના વિવિધ ફાયદા અને ગેરફાયદા હોય છે. માટે સમય પ્રમાણે તેલનો બદલાવ કરવો હિતાવહ છે. થોડું થોડું જુદું જુદું તેલ વાપરવાથી તેના ફાયદા વધુ રહે છે, પરંતુ તેમાં સ્વાદ સારો આવતો નથી. આથી વસ્તુની બનાવટ પ્રમાણે રસોડામાં જુદાં જુદાં તેલ રાખવાં જોઈએ. આપણે જાણીએ છીએ કે ઓલિવ ઓઈલ શરીર માટે ફાયદાકારક છે પરંતુ તેને વધુ પડતું ગરમ કરવું હિતાવહ નથી. તો તેને સલાડ કે ઠંડી વસ્તુઓમાં વાપરવું. તળવા માટે સિંગતેલ વધારે હિતાવહ છે. તો ઘરના બીજા વપરાશ માટે તમે સનફ્લાવર, રાઈસબ્રાન જેવાં તેલ વાપરી શકો છો.